**Ալեքս Դիգգելման**, ամբողջական անունը՝  **Ալեքս Վալտեր Դիգգելման**  (գերմ.՝ Alex Walter Diggelmann, օգոստոսի 20, 1902(1902-08-20), Ունտերզեն, Շվեյցարիա - նոյեմբերի 21, 1987(1987-11-21), Ցյուրիխ, Շվեյցարիա), շվեյցարացի նկարիչ, երեք անգամ պարգևատրվել է մեդալներով Օլիմպիական խաղերի արվեստի մրցույթներում առաջադրված պաստառների համար։

Կենսագրություն
--------------

Դիգգելմանը ծնվել է Շվեյցարիայի Ունտերսեն կոմունայում 1902 թվականին, Ցյուրիխի ընկերները նրան անվանել են միայն Ալեքս, բայց Ունտերզենում նրա համար սովորական է եղել նաև Վալտեր երկրորդ անունը։ Նրա հայրը՝ Էմիլ Դիգգելմանը (գերմ.՝ Emil Diggelmann) (1871–1942), աշխատել է որպես ավագ ուսուցիչ, քաղաքապետարանի պաշտոնյա և կոմունայի նախագահ։

Ալեքս Վալտերը սկզբում վերապատրաստվել է որպես դպրոցի նկարչության ուսուցիչ և այդ պաշտոնում երեք տարի աշխատել է Ունտերզենում։ Այնուհետև գեղարվեստական ուսումը շարունակել է Փարիզում և Լայպցիգում, իսկ 1927 թվականից բնակվել է Ցյուրիխում, որտեղ աշխատել է որպես ազատ նկարիչ և դիզայներ՝ ստեղծելով բազմաթիվ գովազդային տուրիստական և սպորտային պաստառներ, որոնք առանձնացել են պատկերավոր և հստակ ոճով։ Բացի այդ, Դիգգելմանը ստեղծել է գեղատեսիլ բնապատկերներ յուղաներկերով և ջրաներկով, կատարել գրքերի նկարազարդումներ, պատի որմնանկարներ, խճանկարներ, ստեղծել փոստային նամականիշեր և մեդալներ։

Դիգգելմանը իր ստեղծագործությունները ստորագրել է հակիրճ՝ «Digg»։ 1939 թվականից, ի լրումն գեղարվեստական ստեղծագործության լայն շրջանակի, աշխատել է որպես նկարչության ուսուցիչ Ցյուրիխի երկու ուսումնական հաստատություններում։ Դիգելմանը ամուսնացած է եղել Մարգարիտ Ֆոգելի հետ (գերմ.՝ Marguerite Vogel).

Դիգելմանի կողմից մշակած ոսկե մեդալ լեռնադահուկային սպորտի աշխարհի առաջնության (FIS) համար
1936 թվականի ամառային օլիմպիական խաղերին Բեռլինում/Գերմանիա 33-ամյա նկարիչն առաջին անգամ մասնակցել է արվեստի մրցույթին։ Կիրառական գրաֆիկա անվանակարգում Ալեքս Դիգգելմանը «Արոզա I» (անգլ.՝ Plakat ArosaI) պաստառի համար ստացել է ամենաբարձր մրցանակը՝ ոսկե մեդալ։

1930-ականներին Դիգելմանը ստեղծել է գովազդային պաստառ Դիավոլեցցա լեռնադահուկային հանգստավայրի համար, Շվեյցարիայի Էնգադին շրջանի Պոնտրեզինա կոմունայում։

1948 թվականի Լոնդոնի /Մեծ Բրիտանիա, ամառային Օլիմպիական խաղերում 45-ամյա Ալեքս Դիգգելմանը 1946 թվականին Ցյուրիխում (գերմ.՝ Rad-WM Zürich) ճանապարհային հեծանվավազքի աշխարհի առաջնության պաստառի համար նվաճել է արծաթե մեդալ։ Այդ Օլիմպիական խաղերում նկարիչը նաև բրոնզե մեդալ է ստացել  1949 թվականի Ցյուրիխում և Բազելում կայացած տափօղակով հոկեյի աշխարհի առաջնությունը գովազդող պաստառի համար (գերմ.՝ Eishockey-WM Zürich-Basel)։ 

Դիգգելմանի նշանավոր աշխատանքներից  է ՈՒԵՖԱ-ի գավաթի դիզայնը, ինչպես նաև լեռնադահուկային սպորտի աշխարհի առաջնության հաղթողների ոսկե մեդալը, որն անցկացվում է դահուկային սպորտի միջազգային ֆեդերացիայի (FIS) հովանու ներքո (ֆր.՝ Fédération Internationale de Ski, FIS)։ Այդ մեդալը շնորհվում է 1952 թվականից։

Ծանոթագրություններ
------------------

1. 1 2  RKDartists (նիդերլ.)
2. 1 2 3 4  SIKART — 2006.
3. ↑  Ժամանակակից արվեստի թանգարանի առցանց հավաքածու
4. ↑  Diggelmann, Alex Walter
5. 1 2 3 4 5  "Mit Kunst drei Olympiamedaillen gewonnen". archive.today. Արխիվացված է the original 2014 թ․ հունվարի 30-ին. Retrieved 2021 թ․ մարտի 28. `{{cite web}}`: Cite has empty unknown parameters: `|dead-url=` and `|datepublished=` (help)
6. ↑  "Diggelmann Alex-Walter". bildfundgrube.net. Արխիվացված է the original 2021 թ․ ապրիլի 13-ին. Retrieved 2021 թ․ մարտի 28. `{{cite web}}`: Cite has empty unknown parameter: `|datepublished=` (help); Unknown parameter `|deadlink=` ignored (`|url-status=` suggested) (help)(գերմ.)
7. ↑  "Plakate: Diggelmann, Alex Walter". archive.today. Արխիվացված է the original 2016 թ․ հուլիսի 1-ին. Retrieved 2021 թ․ մարտի 28. `{{cite web}}`: Cite has empty unknown parameters: `|dead-url=` and `|datepublished=` (help)(գերմ.)
8. ↑  "Алекс Диггельман". archive.today. Արխիվացված է the original 2014 թ․ հունվարի 31-ին. Retrieved 2021 թ․ մարտի 28. `{{cite web}}`: Cite has empty unknown parameters: `|dead-url=` and `|datepublished=` (help)
9. ↑  "Art Competition, Berlin 1936". olympic-museum.de. Արխիվացված է the original 2008 թ․ մայիսի 1-ին. Retrieved 2021 թ․ մարտի 28. `{{cite web}}`: Cite has empty unknown parameter: `|datepublished=` (help); Unknown parameter `|deadlink=` ignored (`|url-status=` suggested) (help)(անգլ.)
10. ↑  Frankfurter Allgemeine Sonntagszeitung vom 17. Januar 2010, Seite 49: Weißröckchen
11. ↑  "Art Competition, London 1948". olympic-museum.de. Արխիվացված է the original 2012 թ․ մայիսի 23-ին. Retrieved 2021 թ․ մարտի 28. `{{cite web}}`: Cite has empty unknown parameter: `|datepublished=` (help); Unknown parameter `|deadlink=` ignored (`|url-status=` suggested) (help)(անգլ.)

Գրականություն
-------------

* Richard Stanton։ *The forgotten Olympic art competitions — The story of the Olympic art competitions of the 20th century.* Trafford Publishing, 2001. ISBN 1-55212-606-4

Արտաքին հղումներ
----------------

* Alex Walter Diggelmann
* Alex Diggelmann
* Art Competition 1912—1948

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Շվեյցարական կենսագրական |
|  |
| Չափորոշչային վերահսկողություն | GND: 104653260X · VIAF: 306324675 · ULAN: 500464577 · WorldCat VIAF: 306324675 |

 |